Serviciul Investiții, Gospodărire, Întreținere

Direcția Economică

Nr. 3.474/ 19.01.2022

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Investiții, Gospodărire-Întreținere și Directorul executiv al Direcției economice formulează următorul:

***RAPORT DE SPECIALITATE***

**privind aprobarea Planului de lucrări de întreţinere, înlocuire şi dezvoltare a**

**activelor concesionate la APASERV SATU MARE S.A. finanțat din Fondul de**

**Întreţinere, înlocuire şi dezvoltare (IID) pentru anul 2022**

 Potrivit prevederilor OUG 198/2005 Fondul IID poate fi utilizat pentru:

1. plata serviciului datoriei publice constând în rate de capital, dobânzi, comisioane şi alte costuri aferente împrumutului contractat sau garantat de stat pentru finanţarea programelor: Programul de dezvoltare a utilităţilor municipale, etapele I şi a II-a, Proiectul de conservare a energiei termice şi Programul de dezvoltare a infrastructurii în oraşele mici şi mijlocii din România, după caz;
2. plata serviciului datoriei publice constând în rate de capital, dobânzi, comisioane şi alte costuri aferente împrumutului destinat cofinanţării proiectului care beneficiază de asistenţa financiară nerambursabilă din partea Uniunii Europene;
3. cheltuieli neeligibile reprezentând cheltuielile de achiziţie sau producţie a activelor corporale utilizate pentru implementarea proiectelor care beneficiază de asistenţa financiară nerambursabilă din partea Uniunii Europene dacă autoritatea responsabilă execută pregătirea terenului şi a lucrărilor de contrucţii pe cont propriu, cheltuielile cu achiziţia sau închirierea altor active care sunt considerate neeligibile, închirierea activelor fixe care sunt parte a cheltuielilor de capital, cheltuielile cu funcţionarea unităţii de implementare a proiectului, precum și pentru alte categorii de cheltuieli neeligibile necesare proiectului;
4. întreţinerea, înlocuirea şi dezvoltarea activelor date în administrare sau în concesiune, inclusiv a celor dezvoltate cu finanţare nerambursabilă din partea Uniunii Europene şi în conformitate cu programul aprobat de autoritatea administraţiei publice locale sau cu programul specific de operare şi întreţinere, convenit cu Comisia Europeană sau cu banca cofinantatoare;
5. plata TVA-ului aferent lucrărilor de construcție, întreținerii, înlocuirii și dezvoltării activelor realizate cu finanțare nerambursabilă din partea Uniunii Europene și în conformitate cu programul aprobat de autoritatea administrației publice locale sau cu programul specific de operare și întreținere, convenit cu Comisia Europeană sau cu banca cofinanțatoare.

 Conform ordonanţei prioritare sunt:

- Cheltuieli BEI: 3.589.355 lei;

- Rata+dobânzi BERD (aferent UAT Satu Mare): 720.918 lei

- Proiect regional de dezvoltare a infrastructurii de apă si apă uzata din judetul Satu Mare regiunea nord-vest, în perioada 2014-2020 concretizat în :

* Reabilitarea rețelei electrice de medie tensiune, trecerea de la 6kV la 20kV pentru frontul de captare și uzina de apă Mărtinești POIM-SM-CL-01: 541.195 lei, reprezentând lucrări de racordare la rețelele electrice de interes public a locurilor de consum conform Ordinului nr. 17/10.03.2021
* Reabilitarea rețelei electrice de medie tensiune, trecerea de la 6kV la 20kV pentru frontul de captare și uzina de apă Mărtinești POIM-SM-CL-01 - 63.327 lei, reprezentând cote ISC,
* Proiect regional de dezvoltare a infrastructurii de apă si apă uzata din judetul Satu Mare regiunea nord-vest, in perioada 2014-2020 - 396.514 lei
* Proiect Norvegian

''Creșterea eficienței energetice pentru serviciile publice de alimentare cu apă și canalizare ale APASERV Satu Mare prin utilizarea sursei de energie regenerabilă” finanțat prin Programul SMEs Growth Programme, Energy Programme in Romania - Innovation Norway Bucharest, valoare proiect aprox. 11,5 mil lei - cofinanțare 1.135.000 lei

* Proiect PODD

Proiect regional de creștere a eficienței energetice , reducerea emisiilor de carbon și adaptarea la schimbările climatice a sistemelor de alimentare cu apă și canalizare din Județul Satu Mare - Asistență tehnică pentru pregătirea proiectului - 238.000 lei,

cheltuieli prezentate în Anexa nr. 2.

În urma solicitărilor înregistrate şi a discuţiilor purtate cu aparatul de specialitate din cadrul Primăriei Satu Mare se propune realizarea lucrărilor cuprinse în Anexa nr. 1.

Ținând cont și de documentația suport (Raportul nr. 865/18.01.2022 întocmit de Apaserv Satu Mare S.A.), proiectul de hotărâre se înaintează Consiliului Local al Municipiului Satu Mare cu propunere de aprobare.

 Director executiv Șef serviciu

 ec.Ursu Lucica ing. Szűcs Zsigmond

Întocmit, 2 ex.

Szucs Zsigmond